jkorsvik/nowiki_second_scrape_merged huggingface dataset:
Aphex Twin

Aphex Twin (født Richard David James 18. august 1971 i Limerick), oppvokst i Cornwall, er en engelsk musiker som jobber med elektronisk musikk. Han blir regnet som en av de mest innflytelsesrike musikerne innen techno, ambient, acid og drum and bass. Han har også laget musikk under aliasene Polygon Window, AFX og mange flere.


== Biografi ==
Han vokste opp med to søstre. Foreldrene kom fra Wales. Ifølge Benjamin Middleton begynte James å produsere musikk i en alder av tolv. Som tenåring var han aktiv som DJ.
I 1991 dannet han Rephlex Records sammen med vennen Grant Wilson-Claridge.
Albumet han ga ut i 1994, Selected Ambient Works Volume II, er nummer 2 på Pitchfork sin liste over de beste ambient albumene, The 50 Best Ambient Albums of All Time.Som Aphex Twin er James knyttet til Warp Records.


== Musikkvideoer ==
Aphex Twin har gjort seg kjent for karakteristiske musikkvideoer, blant annet Come to Daddy (1997) og Windowlicker (1999) som er laget av Chris Cunningham. Musikkvideoene har ofte en ironisk vri. Noen av dem viser manipulerte bilder av ham selv som dame, eller som tvekjønn.


== Diskografi under navnet Aphex Twin ==


=== Album ===
Selected Ambient Works 85-92 (1992)
Selected Ambient Works Volume II (1994)
...I Care Because You Do (1995)
Richard D. James Album (1996)
Drukqs (2001)
Syro (2014)


=== Singler og EP ===

Digeridoo (1992)
Xylem Tube EP (1992)
On/On Remixes (1993)
Ventolin/Ventolin Remixes EP (1995)
Donkey Rhubarb (1995)
Girl/Boy EP (1996)
Come to Daddy EP (1997)
Windowlicker (1999)
Analord 10 in the Analord Series (2004)
Collapse EP (2018)


=== Promos og samlealbum ===
Words & Music (1994) (Intervju og låter fra Selected Ambient Works Volume II)
Classics (1995) (Samling av tidige singler, sjeldne låter og låtar fra konserter)
51/13 Singles Collection (1996) (Ble bare utgitt i Australia og Japan)
Cock 10/54 Cymru beats (Promo før Drukqs)
26 Mixes for Cash (2003) (Samling av matriell han remixet for andre artister, pluss fire original-låter)
2 Mixes on a 12" for Cash (2003) (Promo før 26 Mixes)
Falling Free, Curve Remix (2005) (Promo før 26 Mixes LP)


=== Kjøpevideoer ===
Come to Viddie (1997)


== Referanser ==


== Eksterne lenker ==
(en) Aphex Twin – kategori av bilder, video eller lyd på Commons 
(en) Aphex Twin på Internet Movie Database 
(en) Aphex Twin hos The Movie Database 
(en) Aphex Twin på Apple Music 
(en) Aphex Twin på Apple Music 
(en) Aphex Twin på Apple Music 
(en) Aphex Twin på Apple Music 
(en) Aphex Twin på Apple Music 
(en) Aphex Twin på Apple Music 
(en) Aphex Twin på Discogs 
(en) Aphex Twin på Discogs 
(en) Aphex Twin på Discogs 
(en) Aphex Twin på Discogs 
(en) Aphex Twin på Discogs 
(en) Aphex Twin på Twitter 
(en) Aphex Twin på Facebook 
(en) Aphex Twin på YouTube 
Aphex Twin på Vimeo 
(en) Fullstendig diskografi (Xltronic)
(en) Warp Records
American Automobile Association

American Automobile Association (AAA) er en amerikansk service- og interesseorganisasjon for bileiere og bilbransjen. 
De ble stiftet 4. mars 1902, som en respons på dårlige veier og motstand mot biler blant befolkningen på grunn av støyen.
AAA ga ut de første veikartene i 1905, og de første hotellguidene i 1917.


== Eksterne lenker ==
(en) Offisielt nettsted 
(en) American Automobile Association – kategori av bilder, video eller lyd på Commons 
(en) American Automobile Association – galleri av bilder, video eller lyd på Commons
Australian Automobile Association

Australian Automobile Association er en australsk bilorganisasjon som støtter og koorinerer sine medlemsklubber. Organisasjonen ble etablert i 1924. 
Medlemsklubbene er australske motorklubber, selskaper som yter veihjelp og andre interesseorganisasjoner.
AAA er medlem av Alliance Internationale de Tourisme (AIT) og Det internasjonale bilsportforbundet (FIA). 


== Eksterne lenker ==
(en) Offisielt nettsted
Idar Ingebrigtsen

Idar Ingebrigtsen (født 23. mars 1917, død 17. november 2004) var en norsk kunstmaler fra Tromsø. 
Ingebrigtsen startet sin kunstutdanning som 27-åring, ved Otte Skölds Målarskola i Stockholm, mens han fikk sin videre utdanning på Kunstakademiet i København 1948-49 hvor han studerte under Aksel Jørgensen.
Sammen med sin danskfødte kone Eka startet han Tromsø Barneteater på 1960-tallet. Ingebrigtsen var også med i kampen for å realisere Hålogaland Teaterselskap og en av hovedmennene bak opprettelsen av Nordnorske Bildende Kunstnere.
En stor del av hans samling er vist i Tromsø kunstforening, gitt av Troms fylkeskommune til  Tromsø kommune i forbindelse med byjubileet i 1994.


== Referanser ==


== Kilder ==
En tromsøgutt ser tilbake på Troms.Kulturnett.no


== Eksterne lenker ==
Eka og Idar Ingebrigtsen, foto av Mari Karlstad
Idar Ingebrigtsen bilder, utvalg på Troms.Kulturnett.no
Ondřej Bank

Ondřej Bank (født 27. oktober 1980 i Zábřeh i Tsjekkoslovakia) er en tsjekkisk toppalpinist.
Bank begynte sin internasjonale karriere i desember 1995, da han som 15-åring deltok i sitt første FIS-renn og i juniorverdensmesterskapet. I januar 2001 debuterte han i verdenscupen, der han etter hvert etablerte seg som spesialist i kombinasjonsøvelsen. Hans hittil beste prestasjon er en tredjeplass i superkombinasjonen i Beaver Creek 29. november 2007.
Karrierens høydepunkt kom under OL 2006, der han imponerte med en sjetteplass. Dette var den beste tsjekkiske plasseringen i en olympisk alpinøvelse siden Peter Jurko kom på femteplass i kombinasjonen under OL 1988 i Calgary. Under VM 2001 i St. Anton am Arlberg kom han også på sjetteplass.


== Pallplasseringer i verdenscupen ==


== Referanser ==


== Eksterne lenker ==
(en) Ondřej Bank – Olympics.com 
(en) Ondřej Bank – Olympic.org 
(en) Ondřej Bank – Olympedia 
(en) Ondřej Bank – Sports-Reference (OL-resultater – arkivert) 
(cz) Ondřej Bank – Tsjekkias olympiske komité 
(en) Ondřej Bank – FIS (alpint) 
(en) Ondřej Bank – ski-db.com
Hans Haakø

Hans Haakø (født 31. mai 1897 på Håkøya, død 11. august 1984) var en norsk kunstmaler. 
Haakø var utdannet ved Kunstakademiet i København hvor han studerte under Ejnar Nielsen. Haakø beskrives som en spennende og temperamentsfull kolorist. Motivene var hentet fra Norge og Tromsø, ofte inspirert av franske og bornholmske landskap. I 1920- og 1930-årene malte han også portretter, stilleben og bymotiver.
Han var gift med kunstmalersken Ulla Haakø.


== Referanser ==


== Kilder ==
antikbrevkassen.dk
kid.dk
Deportasjon

Deportasjon (fra latin deportare, «bære eller føre bort») betyr vanligvis utvisning av et eller flere mennesker fra et land eller område. 
I norsk sammenheng brukes ordet mest i forbindelse med at et regime forviser grupper av «brysomme individer» til fjerntliggende strøk med frihetsinnskrenkning.I moderne angloamerikansk rett brukes ordet om uttransportering av utlendinger etter lov eller offentlige vedtak og er en rett som alle land etter internasjonal rett har, ut fra suverenitetsprinsippet. Det benyttes særlig overfor personer uten gyldig oppholdstillatelse.Deportasjon kan skje innenfor et land, hvor enkeltmennesker eller grupper tvangsmessig flyttes til andre deler av landet. I moderne tid er deportasjonene i forbindelse med andre verdenskrig mest kjent. I det nazistiske Tyskland ble jøder forflyttet til gettoer og østeuropeere til ulike tvangsarbeidssteder. I Sovjetunionen ble flere folkegrupper (tartarer, volgatyskere, estere, latviere og litauer) tvangsflyttet. I USA ble japansk-amerikanere deportert da de ble ansett som en sikkerhetsrisiko. 
Under krigen ble også jødene i Norge deportert til utryddelsesleire i Polen høsten 1942. Befolkningen i Finnmark og Nord-Troms ble tvangsflyttet sørover på slutten av krigen, i forbindelse med nedbrenningen og tvangsevakueringen av landsdelen fra oktober 1944 til mai 1945.


== Se også ==
Deportasjoner fra Norge
Uttransportering, utvisning
Eksil, «indre eksil»
Etnisk rensning


== Referanser ==
Trine Lise Nedreaas

Trine Lise Nedreaas (født 21. desember 1972 i Bergen) er en norsk kunster, og den første norske kvinnelige kunstner som har blitt kjøpt inn av Museum of Modern Art i New York. Verket som er innkjøpt er videoen Forget Me Not, som består av tre filmer. Filmene er om mennesker som søker berømmelse: En storeter, en sverdsluker og en som knuser 27 takstein med hodet i løpet av ett minutt. Alle gjør dette fordi de ønsker å komme i Guinness rekordbok. 
Trine Lise Nedreaas studerte historie og filosofi ved Universitetet i Bergen før hun flyttet til London for videre studier ved St. Martins School of Art og Slade School of Fine Art. I 2003 fikk hun Royal Caribbean International Arts Grant 2003 Young Artist Award, det største stipend for unge kunstnere i Norge. Samme år fikk hun også Statens arbeidsstipend.
For tiden bor og arbeider hun i Berlin og New York.


== Eksterne lenker ==
Offisielt nettsted 
15 minutes of fame – en film av Trine Lise Nedreaas Arkivert 11. februar 2007 hos Wayback Machine.
Norsk kunstner til MOMA – Artikkel hos NRK
Skaugumsåsen

Skaugumsåsen er en ås i Asker kommune i Viken. Den er godt besøkt daglig av mange askerbøringer. Utsiktspunktet til åsen strekker seg 349 meter over havoverflaten, men lenger nord ligger et høyere punkt på 350,3 meter. Det er mange veier og stigninger folk velger å ta opp til toppen. En tur rundt Skaugumsåsen varier på grunn av de forskjellige stiene til toppen som påvirker tid og bla. stigningsnivå. Merket tursti fra Hvalstad, Stokker gård og fra Semsvannet. I Skaugumsåsen finnes en gammel løs bergart, blant annet rombeporfyr. Gammel stein fra kambrosilurtiden. 


== Naturreservater ==
Skaugumsåsen er vernet ved to naturreservater. Skaugumsåsen naturreservat ble opprettet i 1982 for å verne edelløvskogen i åssiden mot sør. I 2020 ble dette reservatet slått sammen med Åstad naturreservat til Skaugumsåsen og Åstad naturreservat. I 2002 ble Nordre Skaugumsåsen naturreservat opprettet for å bevare vegetasjonen oppe på åsen. Denne «representerer en bestemt type natur i form av en artsrik granskog med et variert innslag av andre naturtyper som blant annet ]edellauvskog og rik sumpskog».


== Tursti til toppen ==
Fra gjesteparkeringen ved Sem Gjestegård går det en tursti mellom noen villaer og frem til en vei. Ta til høyre og følg veien frem til den svinger krapt til høyre ved et gjerde. Her følger du en tydelig sti til venstre. Snart er du ved forten av raset – i Skaugumsåsen naturreservat. Stien kryper oppover å venstre side av raset og går over to lavere topper før du er oppe på det trigonometriske punktet mellom de to betongsøylene på toppen av Skaugumsåsen.


== Referanser ==


== Eksterne lenker ==
(no) Skaugumsåsen i Miljødirektoratets nettsted Naturbase (Skaugumsåsen naturreservat)
Skaugumsåsen naturreservats verneforskrift hos Lovdata
(no) Skaugumsåsen i Miljødirektoratets nettsted Naturbase (Nordre Skaugumsåsen naturreservat)
Nordre Skaugumsåsen naturreservats verneforskrift hos Lovdata
Eurymedon

Eurymedon (død 413 f.Kr.) var strategos i Athen under Peloponneskrigen.
Han ble i 428 sendt av athenerne for å avskjære den peloponnesiske flåten som var på vei for å angripe Korkyra. Da han anko, oppdaget han at Nikostratos allerede hadde sikret øya med en liten skvadron fra Nafpaktos på vegne av Athen. Eurymedon tok kommandoen over den samlede styrken. Takket være fraværet til peloponneserne hadde ikke Eurymedon sjanse til å utmerke seg.
Sommeren etter herjet han distriktet Tanagra sammen med de athenske styrkene på land. Han ble sammen med Sofokles, sønn av Sostratides, utnevnt i 425 f.Kr. til ledelsen av en ekspedisjon som skulle til Sicilia. Han stoppet ved Korkyra på veien for å støtte det demokratiske partiet mot de oligarkiske eksilantene. Men Eurymedon gjorde ingen ting for å forhindre massakren på de oligarkiske eksilantene. Etterpå fortsatte Eurymedon til Sicilia.
Umiddelbart etter at han ankom Sicilia, ble en avtale foreslått av den siracusiske generalen Hermokrates som Eurymedon og Sofokles ble overtalt til å gå med på. Men betingelsene i avtalen tilfredsstilte ikke athenerne som mente bestikkelser var grunnen til at den ble inngått. Resultatet var at to av hovedforhandlerne ble sendt i eksil, mens Eurymedon ble dømt til å betale en kraftig bot.
Eurymedon ble i 414 sendt med Demosthenes for å styrke athenerne i beleiringen av Siracusa der han ble beseiret og drept før han nådde land.
Pavel Londak

Pavel Londak (født Pavel Kisseljov 14. mai 1980) er en estisk fotballkeeper som spiller for den estiske klubben JK Nõmme Kalju. 
Han er også andrekeeper på det estiske landslaget. Han endret etternavnet til Londak i 2003. Londak fikk sitt andre barn i 2007/2008


== Karriere ==


=== Bodø/Glimt ===
Etter å ha hatt keeperproblemer store deler av 2006 sesongen, valgte Bodø/Glimt å styrke laget med Paval Londak før neste sesong. Gjennom hele oppkjøringen til 2007 sesongen og begynnelsen av sesongen var han et klart førstevalg for klubben. Men han ble langtidsskadet med benbrudd etter bare to seriekamper. Bodø/Glimt lånte Startkeeperen Kenneth Høie som erstatning. 
Pavel Londak var tilbake på banen for Bodø/Glimt i første kamp etter fotballferien og holdt buret rent i 2-0 seieren over Sparta Sarpsborg 22. juli, 2007.


=== Rosenborg ===
24. februar 2016 skrev han en ettårskontrakt med Rosenborg ut 2016.13. april 2016 fikk han sin offisielle A-lagsdebut for Rosenborg mot Åfjord i 1. runde i cupen.I sesongen 2016 var han med å vinne både Tippeligaen og Cupfinalen.


== Referanser ==


== Eksterne lenker ==
(en) Pavel Londak – Transfermarkt 
(en) Pavel Londak – national-football-teams.com 
(en) Pavel Londak – Soccerway 
(en) Pavel Londak – EU-Football.info 
(en) Pavel Londak – Estlands fotballforbund 
(en) Pavel Londak – Tyrkias fotballforbund 
(en) Pavel Londak – FBref 
Bodø/Glimt – Biografi
Altomfotball.no – Biografi
Offisiell statistikk for Rosenborg Ballklub Pavel Londak
Stormont slott

Stormont slott er et palé i distriktet Stormont i Belfast som har vært sete for Nord-Irlands parlament og etterfølgende forsamlinger og kongresser. Det er i dag sete for Den nordirske forsamling etablert gjennom Belfastavtalen, og også eksekutivkomiteen der nasjonalister og unionister deler regjeringsmakt.


== Eksterne lenker ==
(en) Stormont – galleri av bilder, video eller lyd på Commons
Leif Selstad

Leif Selstad (født 1956 i Bergen) er en norsk sosialantropolog med doktorgrad. Han er førsteamanuensis ved Universitetet i Stavanger.Han er utdannet cand.polit. ved Universitetet i Bergen i 1986. Han har vært ansatt som amanuensis og som førsteamanuensis i kulturfag ved Høgskolen i Finnmark. Selstad har gjort feltarbeid blant indianere i USA i tillegg til Japan og har jobbet med temaene sosial identitet, minoriteter, tradisjon og modernitet i sitt forskningsarbeid. Han disputerte til graden dr. polit. ved med avhandlingen An Island of Tradition: Ritual Life and Local Traditionalism in a Tokyo Bay Community.


== Utgivelser ==
Building Tourism in Costa Blanca: Second Homes, Second Chances? J. K. S. Jacobsen, A. Aledo & L. Selstad. I: Tourism Social Science Series; Vol 17; Culture and Society in Tourism Contexts; ed. A-M. Nogués-Pedregal; ISBN 978-0-85724-683-7; (oktober 2012).
Introverts abroad? Long-term visitors adaptations to the multicultural tourism context of Costa Blanca, Spain. Journal of Tourism and Cultural Change 7 (3) 2009:190?202. (With J. K. S. Jacobsen & A. M. Nogués Pedregal)
Subjective food-risk judgements in tourists. Tourism Management 28 (6) 2007:1555-1559. (With S. Larsen, W. Brun, T. Øgaard)


== Referanser ==


== Eksterne lenker ==
(no) Publikasjoner av Leif Selstad i forskningsdokumentasjonssystemet CRIStin
(no) Publikasjoner av Leif Selstad i BIBSYS
Mounir Hamoud

Mounir Hamoud (født 1. februar 1985) er en norsk tidligere fotballspiller. Han la opp etter sesongen 2019.Han er av marokkansk opprinnelse.


== Karriere ==


=== Klubblag ===
Hamoud, som er født i Marokko, flyttet til Norge i 1998, og familien bosatte seg på Romsås i Oslo. Han startet seint med organisert fotball. Han spilte først en kort periode for Grüner, før han gikk til Skeid som 14-åring. Han gikk deretter til Lyn i 2003. Hamoud ble kjøpt av Bodø/Glimt foran 2006-sesongen som høyreving. Etter at Kåre Ingebrigtsen overtok treneransvaret i Glimt foran 2008-sesongen, ble Hamoud flyttet ned til backplass. Foran 2012-sesongen signerte Mounir for Strømsgodset.


=== Landslaget ===
Etter å ha ha fått sitt store gjennombrudd i 2008, ble han tatt ut i Egil «Drillo» Olsens første landslagstropp siden 1998. Hamoud kunne dermed fått sin landslagsdebut for Norge mot Tyskland i privatlandskampen som ble spilt 11. februar 2009. Ved laguttaket uttalte «Drillo» at Hamoud har ekstrem hurtighet og er svært god én mot én. Mounir Hamoud har spilt for U21-, U19- og U18-landslagene til Norge.


== Privatliv ==
Hamoud er troende muslim, og valgte å boikotte Avisa Nordland etter at denne trykte karikaturtegninger av profeten Muhammed vinteren 2010.


== Referanser ==


== Eksterne lenker ==
(en) Mounir Hamoud – Transfermarkt 
(en) Mounir Hamoud – FootballDatabase.eu 
(en) Mounir Hamoud – Soccerway 
(no) Mounir Hamoud – Norges Fotballforbund 
(en) Mounir Hamoud – FBref 
Bodø/Glimt – Biografi
Altomfotball.no – Biografi
Spillerprofil på lynfotball.net (2004-2005) Arkivert 20. april 2012 hos Wayback Machine.
Vegard Sannes

Vegard Sannes (født 4. september 1976 i Kirkenes) er en tidligere norsk fotballspiller som spilte for Bodø/Glimt i perioden 2001 til 2008, men la opp etter å ha vært skadet hele 2008-sesongen. Aasmund Bjørkan ga han tilbud om å gjøre comback for Atla IF da de spilte i 1. divisjon i 2009, men Sannes bestemte seg for å bil boende i Bodø og legge skoene på hylla. Han er i dag assistenttrener og spillerutvikler i Grand Bodø. 
Vegard Sannes vokste opp i Kirkenes og spilte både for Kirkenes IF og Alta IF. Han dukket opp på radaren til Bodø/Glimt trener Øystein Gåre i 2001 etter at han som 2. divisjonsspiller for Alta IF hadde vært på prøvespill i Chelsea. Sannes signerte for Glimt og spilte der i perioden 2001 til 2008. Han var imidlertid skadet hele 2008-sesongen etter en kneskade som oppsto på slutten av 2007-sesongen. 
Vegard Sannes scoret sitt første Eliteserie-mål da han utlignet til 2-2 på overtid for Bodø/Glimt i hjemmekampen mot Sogndal 1. juli 2001. 


== Eksterne lenker ==
Glimt.no – Sannes spillerprofil hos Bodø/Glimt
Fylkesvei 7644

Fylkesvei 7644 går mellom Hanøy og Åsvatnet i Hadsel kommune.
Frem til 2019 hadde veien betegnelsen fylkesvei 893.


== Kommuner og knutepunkter ==

 HadselHanøyveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7644
(no) Statens vegvesen – trafikkmeldingerHurtigbåt – Nordre Nordland (Nordland fylkeskommune) Arkivert 27. september 2018 hos Wayback Machine.
Vestre orgelfabrikk

Vestres orgel og pianofabrikk lå på Haramsøy i Haram kommune og ble etablert av Ludvig Vestre i 1888. Han hadde da allerede bygget noen få trøorgler (siden 1885).  Opprinnelig bygde Vestres orgelfabrikk kun trøorgler, men utvidet senere produksjonen også med pipeorgler, samt noen få pianoer på 1940- og 50-tallet. Harmoniumproduksjonen opphørte rundt 1970. Da var det totalt produsert ca. 10 000 instrumenter. Etter dette var det kirkeorgler som ble produsert. Firmaet opphørte i 1982.


== Kirker med pipeorgler fra Vestre orgelabrikk ==
(Flere av disse er siden skiftet ut.)

Øksnes kirke (1910)
Dyrøy kirke (1925; skiftet ut 1973)
Frøya kirke (1926)
Randabygd kirke (1927)
Førde kirke, Sveio (1928)
Davik kirke (1933)
Herdla kirke (1935)
Ørsta kirke (1937 og 1964/1965)
Borge kirke (1948)
Ålesund metodistkirke (1950)
Hen kirke (1952)
Vatne kirke (1952)
Austefjord kirke (1954)
Sande kirke i Gaular (1954)
Totland kirke (1954)
Aukra kirke (1954)
Berg kirke, Skaland (1955)
Gjøra kapell (1956)
Fjørtoft kirke (1956)
Frøyset kirke (1958)
Eid kirke i Rauma (1959)
Leikanger kirke i Herøy (1959)
Mykland kirke (1960)
Fjelldal kapell(1960)
Oppsal kirke (1961)
Valderøy kirke (1961)
Tonsen kirke (1961)
Vartdal kirke (1961)
Hof kirke i Vestfold (1962)
Stranda kirke(1962)
Liabygda kirke (1962)
Sandøy kirke (1962)
Gullaug kirke (1963)
Straumsnes kirke (1963)
Tabor kapell (1964)
Haram kirke (1964)
Gursken kirke (1964)
Efteløt kirke (1965)
Geiranger kirke (1965)
Vevring kirke (1965)
Bremanger kirke (1966)
Træna kirke (1966)
Giske kirke (1966)
Indre Herøy kirke (1966)
Reksteren kirke (1966)
Bud kirke (1967)
Flosta kirke (1967)
Åram kirke (1967)
Hakadal kirke (1967)
Kvås kirke (1967)
Rjukan kirke (1968)
Blaker kirke (1968)
Grinilund kirke (1968)
Nordreisa kirke(1968)
Stonglandet kirke (1968)
Laksevåg kirke (1970)
Nordberg kirke i Skjåk (1970)
Leikanger kirke i Selje (1970)
Bjørhusdal kapell (1970)
Gjerstad kirke (1971)
Nes kirke i Ådal (1971)
Nygård kirke (1972)
Vestnes kirke (1972)
Sund kirke (1972)
Bjørke kirke (1973)
Hjørundfjord kirke (1973)
Vågstranda kirke (1973)
Sylte kirke (1973)
Kilsfjord kirke (1974)
Nordsida kirke (1974)
Nordlandet kirke (1975)
Grindheim kirke (1975)
Volsdalen kirke (1976)
Tresfjord kirke (1977)
Brattvåg kirke (1977)
Holm kirke (1978)
Harøy kirke (1979)
Myrbostad kirke (1979)


== Litteratur ==
Stein Johannes Kolnes (1987). Norsk orgelkultur: Instrument og miljø frå mellomalderen til i dag. Oslo: Samlaget. s. 224 og 247. ISBN 82-521-2922-6. 
Stein Johannes Kolnes (1993). Norsk orgelregister 1328–1992. Førdesfjorden: Organum. ISBN 82-992953-0-0.
Forordningen av 16. oktober 1697

Forordningen av 16.oktober 1697 var en forordning som ble utstedt av den dansk-norske konge Christian V og hadde til hensikt å skjerpe straffene for enkelte grovere mord. Forordningen lyder:

Forordning om grove Morderes Straff (i Danmark og Norge). Cancel. p. 1155.Nøyere forklart og skjerpet ved Forordningen av 7. Februar 1749.«Gr. Paa nogen Tid ere adskillige grumme Mord i de Kgl. Riger og Lande begaaede, i det Hustruen har ombragt Manden, Tieneren sin Huusbond, og Tienestetyende sin Madfaders og Madmoders Børn; Hvorfore (paa det uskyldigt Blod, som saa uchristelig udgydes, kan naae en retfærdig Forsoning, og saadanne grove Mordere bekomme deres velfortjente Straf, andre ligesindede udædiske Mennesker til des større Skræk og Afskye) Lovens Straf for slige grove Mordere paa føgende Maade skierpes:Hvo, som herefter befindes og lovlig overbevises med frie Forsæt og beraad Hue at have myrdet sin Ægtefælle, sin Herre eller Huusbond, sin Frue eller Madmoder eller nogen af deres Børn, skal uden al Naade saaledes straffes, at han af Skarpretteren knibes med gloende Tænger, først udenfor det Huus eller Sted, hvor Mordet er begaaet, siden, om det er i en Kiøbsted, paa alle Byens Torve eller offentlige Steder, og om det er paa Landet, da 3 Gange imellem Gjernings- og Retterstedet, og allersidst paa Retterstedet; dernæst skal den Skyldiges høire Haand levendes afhugges med en Øxe, og siden Hovedet illigemaade med en Øxe, hvorpaa Legemet af Natmandens Folk skal lægges paa Steile, og Hovedet tilligemed Haanden fæstes paa en Stage oven over Legemet. Skulde der begaaes grovere Mord, da skal Dommeren, som paa slig en Misdæder skal dømme, sin Relation om Mordets og Sagens Beskaffenhed til Kongen indgive, som da vil være betænkt paa, Straffen for den Skyldige efter befundne Omstændigheder ydermere, end forskrevet staaer, at lade skjærpe.»